Mustafa miyos taun 1881, ing Selânik Ottoman (sapunika Tesalonika ing Grikenlan), minangka putra satunggiling punggawa alit ingkang salajengipun dados pedagang kayu. Selaras kaliyan kabiasan Turki ing wekdal samanten, piyambakipun dipunparingi asma Mustafa kémawon. Bapanipun, Ali Rıza Efendi, satunggiling punggawa béya cuké, tilar dony analika Mustafa saweg yuswa pitung taun. Mila, Mustafa salajengipun dipunrumat déning ibunipun, Zübeyde Hanım.